# Shure SM58

El Shure SM58 és un micròfon professional de tipus cardioide, normalment utilitzat per a les veus en viu. Ha guanyat reputació entre els músics gràcies a la seva robusta construcció i rendiment tècnic, i és considerat l'estàndard per a l'amplificació de veus en viu. Des de l'any 1966, el SM58 es manté com un dels micròfons més venuts al món. El seu nom SM són les sigles de Studio Microphone (Micròfon d'estudi).
Com tots els micròfons direccionals, el SM58 està subjecte a l' "Efecte de Proximitat", un impuls de freqüència mitjana-greu que es dona quan s'utilitza prop de la font. El cardioide redueix la captació de sons que provenen dels laterals i de la part posterior, ajudant a evitar el feedback a l'escenari. Aquest micròfon utilitza sortida d'àudio balancejada XLR (Cannon) de tres pins. Poden funcionar amb cables (amb o sense interruptor on/off) encara que existeixen versions sense fils. El micròfon té una resposta en freqüència que s'estén des dels 50 Hertz (Hz) fins als 15 KiloHertz (kHz).
Si bé l'aspecte i les aplicacions previstes són similars, el "Shure Beta 58" i el "Shure Beta 58A" tenen poc en comú amb els SM58. La sèrie Beta utilitza una diferent càpsula i transformador que la sèrie SM. El Beta 58A té una resposta de freqüència molt extensa i és super cardioide, millorant així el rebuig de sons provinents dels costats.

## Especificacions
   ### Tipus

       Micròfon Dinàmic (Bobina mòbil)

   ### Freqüència de resposta

       De 50 a 15,000 Hz

   ### Patró polar

       Cardioide, simètric respecte l'eix del micròfon, uniforme amb la freqüència.

   ### Sensibilitat (a 1,000 Hz)

       Voltatge de circuit obert: -54.5 dBV/Pa (1.85 mV); 1 Pa = 94 dB SPL

   ### Impedància

       La impedància nominada és de 150 ohms (300 ohms reals) per la connexió a entrades de micròfon de baixa impedància.

   ### Connector

       XLR mascle amb tres pins.

   ### Pes net (sense cable)

       298 grams (10.5 oz)
       Polaritat
       La pressió positiva en el diafragma produeix una senyal positiva al pin 2 en relació al pin 3

## Premis

* L'any 2008, per segona vegada, el micròfon Shure SM58 va guanyar el premi MI Pro Retail Survey "Millor Micròfon en Viu".
* L'any 2011, l'Acoustic Guitar Magazine va honorar al micròfon SM58 amb una medalla d'or als premis Player's Choice.

## Falsificació

Els micròfons SM58 i SM57 han estat falsificats diverses vegades. La majoria de falsificacions són funcionals però no tenen suspensió neumàtica. Hi ha altres detalls que diferencien els micròfons reals dels falsos.

## Referències

* ↑ «Shure - History», 28-04-2008. Arxivat de l'original el 2008-04-28. [Consulta: 8 desembre 2018].
* ↑ «Shure - Microphones - Beta 58A Vocal Microphone», 29-04-2010. Arxivat de l'original el 2010-04-29. [Consulta: 8 desembre 2018].
* 1 2 3 4 5 6 7 8 http://cdn.shure.com/specification_sheet/upload/82/sm58-specification-sheet-english.pdf Arxivat 2016-09-28 a Wayback Machine.
* ↑ «History | Shure Americas» (en anglès). Arxivat de l'original el 2012-09-15. [Consulta: 8 desembre 2018].
* ↑ «Acoustic Guitar Player's Choice Awards 2011 - Shure SM58 - AcousticGuitarMag» (en anglès). Arxivat de l'original el 2016-09-17. [Consulta: 8 desembre 2018].
* ↑ Staff, Mix. «Shure Seizes Counterfeit Microphones in China» (en anglès). [Consulta: 8 desembre 2018].
* ↑ Winslow, By George. «Counterfeit Shure Gear Seized» (en anglès). [Consulta: 8 desembre 2018].